NBA: vérfürdõ várható a nyugati fõcsoportban
Öldöklõ harc várható az észak-amerikai kosárlabdaliga (NBA) nyugati fõcsoportjának rájátszásáért. Jelenleg 7 együttes küzd öt helyért, a csapatok között pedig vagy minimális, vagy egyáltalán nincs különbség. Ehhez nagyon kellett a Denver gyõzelme a Minnesota ellen, a két klub jelenleg holtversenyben áll. Mindeközben a címvédõ Golden State Warriors húszpontos vereséget szenvedett.
Kitûnõ mérkõzést játszott egymással a Clevelandben a hazai Cavaliers és a vendég Washington Wizards. LeBron Jamesék az elsõ negyed után már 13 ponttal vezettek, de a harmadik negyed végére ebbõl nyolcpontos fõvárosi elõny lett a 28 pontos, 14 gólpasszos John Wall vezetésével. Az utolsó másodperceknek kétpontos Cavs-elõnnyel vágtak neki a csapatok, a Wizards támadhatott, jött viszont a török Cedi Osman, aki egy bravúros labdaszerzés után megnyerte a mérkõzést a hazaiaknak. James egyébként ismét villogott, 33 pontot, és 9 lepattanót szerzett, emellett 14 asszisztot is kiosztott.

A bajnok Golden State Warriors alapszakasza nem alakul egyszerûen a rengeteg sérülés miatt, most pedig Indianapolisban szaladtak bele egy méretes, húszpontos pofonba. Kevin Durant és Klay Thompson is pocsékul dobott (ketten összesen 14-szer találtak a gyûrûbe 39 kísérletbõl), míg a túloldalon Bojan Bogdanovic, Victor Oladipo, Thaddeus Young és Darren Collison is ihletett napot fogott ki.

Az alapszakasz-gyõztes Houston Rockets a már szintén biztos playoffoló Portlandet fogadta, amelybõl hiányzott Damian Lillard. A hazaiaknál ezúttal nem James Harden, hanem Chris Paul volt a húzóember 27 pontot szórt, ebbõl az utolsó kettõ a gyõzelmet jelentette.

Denverben a hazai Nuggets igazi ki-ki mérkõzést játszott a Minnesota Timberwolvesszal és óriási küzdelemben a gyõzelmet is megszerezte. Nikola Jokics ugyan nem célzott jól, de sokoldalúan játszott (16 pont, 14 lepattanó, 9 gólpassz), a végén õ zárta le a meccset.

A fõcsoport 9. helyén álló Denver ezzel beérte a Minnesotát a 8. helyért folyó küzdelemben, de a New Orleans, az Oklahoma, a San Antonio és a Utah is látótávolságon belül, mindössze két gyõzelemnyire tartózkodik. Utóbbi egyébként 22 ponttal legyõzte a Los Angeles Clipperst, amelynek már csak matematikai esélye maradt a bejutásra. 

Eredmények:
Indiana Pacers-Golden State Warriors 126-106
Cleveland Cavaliers-Washington Wizards 119-115
Houston Rockets-Portland Trail Blazers 96-94
Milwaukee Bucks-Brooklyn Nets 111-119
Utah Jazz-Los Angeles Clippers 117-95
Denver Nuggets-Minnesota Timberwolves 100-96